CELEX: 62008CB0156
Language: sl
Date: 2008-11-27 00:00:00
Title: Zadeva C-156/08: Sklep Sodišča (tretji senat) z dne 27. novembra 2008 (predlog za sprejetje predhodne odločbe Niedersächsisches Finanzgericht – Nemčija) – Monika Vollkommer proti Finanzamt Hannover-Land I (Člen 104(3) Poslovnika – Šesta direktiva o DDV – Člen 33(1) – Pojem prometni davek – Pravica do davka na promet nepremičnin)

21.3.2009   
            
            
               SL
            
            
               Uradni list Evropske unije
            
            
               C 69/15
            
         Sklep Sodišča (tretji senat) z dne 27. novembra 2008 (predlog za sprejetje predhodne odločbe Niedersächsisches Finanzgericht – Nemčija) – Monika Vollkommer proti Finanzamt Hannover-Land I
   (Zadeva C-156/08) (1)
   
   (Člen 104(3) Poslovnika - Šesta direktiva o DDV - Člen 33(1) - Pojem „prometni davek“ - Pravica do davka na promet nepremičnin)
   (2009/C 69/25)
   Jezik postopka: nemščina
   Predložitveno sodišče
   Niedersächsisches Finanzgericht
   Stranki v postopku v glavni stvari
   
      Tožeča stranka: Monika Vollkommer
   
      Tožena stranka: Finanzamt Hannover-Land I
   Predmet
   Predlog za sprejetje predhodne odločbe – Niedersächsisches Finanzgericht – Razlaga člena 33(1) Direktive 77/388/EGS: Šesta direktiva Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (UL L 145, str. 1) in člena 401 Direktive Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, str. 1) – Upoštevanje prihodnjih storitev v zvezi z gradnjo stavbe, od katerih se plača davek od dohodka, če pridobitev zajema hkrati nakup zemljišča, ki bo zazidano, in prej navedene storitve, za določitev davčne osnove davka na promet nepremičnin („Grunderwerbsteuer“).
   Izrek
   Člen 33 Direktive 77/388/EGS: Šesta direktiva Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero, kot je bila spremenjena z Direktivo Sveta 91/680/EGS z dne 16. decembra 1991, je treba razlagati tako, da ne nasprotuje temu, da država članica ob nakupu še nezazidanega zemljišča vključi prihodnja gradbena dela v davčno osnovo, ki se uporabi za izračun davka na promet nepremičnin in transakcij, kot je „Grunderwerbsteuer“, ki ga določa nemško pravo, in s tem transakcijo, ki je podrejena davku na dodano vrednost na podlagi navedene direktive, obremeniti še s temi drugimi davki, pod pogojem, da ti nimajo značaja prometnega davka.
   
      (1)  UL C 183, 19.7.2008.